ตำนานป่วนก๊วนนางฟ้า - วิกิพีเดีย

# ตำนานป่วนก๊วนนางฟ้า

### จากวิกิพีเดีย สารานุกรมเสรี

| เรื่อง ตำนานป่วนก๊วนนางฟ้า ในบทความนี้ ยังคงดำเนินเรื่องอยู่ เนื้อหาและรายละเอียดอาจจะเปลี่ยนแปลงได้ ขึ้นอยู่กับข้อมูลที่จะเผยออกมา

ตำนานป่วนก๊วนนางฟ้า
Angel Delivery ฉบับรวมเล่ม เล่ม 1

ชื่อไทย | ตำนานป่วน ก๊วนนางฟ้า
ชื่ออังกฤษ | Angel Delivery
ผู้แต่ง | ภานุวัฒน์ วัฒนนุกูล
แนวการ์ตูน | รัก/ตลก
เว็บไซต์ | {{{เว็บไซต์}}}

ลิขสิทธิ์
ลิขสิทธิ์ในไทย | Comic Quest
จำนวนเล่ม | 3 เล่ม (ยังไม่จบ)

ตำนานป่วน ก๊วนนางฟ้า เป็นการ์ตูนเรื่องยาวเรื่องแรกที่ ภานุวัฒน์ วัฒนนุกูล ผู้วาด เอ็กซีคิวชั่นแนล วาดเอาไว้ เคยถูกตีพิมพ์ในนิตยสารรายปักษ์ CX แต่ปัจจุบันนิตยสารถูกปิดตัว และการ์ตูนเรื่องนี้ก็ถูกทิ้งไว้ให้ยังไม่จบ

## [แก้] เนื้อเรื่อง

นาวิก หนุ่มน้อยที่ถูกพี่สาวทั้งสามรุมทารุณกรรมในวัยเด็ก ทำให้เขาเป็นโรคเกลียดกลัวผู้หญิงจนขึ้นสมอง ชีวิตเขาทำท่าจะสงบสุขเมื่อพี่สาวทั้งสามออกเดินทางไปต่างประเทศ แต่ชะตาฟ้ากลั่นแกล้งให้วันหนึงมีเอเย่นต์นำจดหมายของพี่สาวมาส่งให้ที่บ้านพร้อมผงเกษียรสมุทรสำเร็จรูปที่เมื่อใส่ลงในน้ำแล้วกวนก็จะมีนางอัปสรปรากฏกายออกมา นาวิกเผลอหยิบซองผงใส่ลงไปในเครื่องซักผ้าโดยไม่ตั้งใจ และแล้วนางอัปสรสาวสวยชื่อว่า น้ำ ก็ปรากฏตัวออกมา นาวิกผู้น่าสงสารจึงต้องอยู่บ้านเดียวกับผู้หญิงจนได้ แล้วชีวิตอันสงบสุขของนาวิกก็จบสิ้นลง.....

## [แก้] ตัวละคร

### [แก้] นาวิก

พระเอกของเรื่อง ผู้พบกับความซวยไม่บันยะบันยัง เป็นหนุ่มเนื้อหอม หน้าตาดี ต่อยตีเก่ง แต่ช่างอาภัพเสียนี่กระไรเพราะเขาเกลียดผู้หญิง

### [แก้] น้ำ

นางอัปสรสวรรค์ที่โผล่ออกมาจากเครื่องซักผ้าเพราะนาวิกเผลอเอาผงเกษียรสมุทรใส่ลงไป หน้าตาน่ารักแต่เป็นจอมทำลายล้าง (เจ้าตัวไม่ได้ตั้งใจ) ใช้พลังทีไรเป็นเรื่องทุกที

### [แก้] วายุภักษ์

เพื่อนสนิทของน้ำตอนอยู่บนสวรรค์ รักน้ำเกินกว่าเพื่อน ลงมาเพื่อตามตัวน้ำกลับสวรรค์ ไม่ถูกกับนาวิกเพราะคิดว่านาวิกจะมาแย่งน้ำไป

### [แก้] เอเย่นต์

เอเย่นต์ที่ถูกพี่สาวนาวิกข่มขู่ให้นำผงเกษียรสมุทรมาส่งให้นาวิก สามารถสะกดจิตคนโดยการแกว่งเหรียญได้

### [แก้] เกสร

เพื่อนร่วมชั้นของนาวิกที่แอบชอบนาวิกอยู่ เป็นผู้หญิงคนแรกที่ทำให้นาวิกเริ่มหวั่นไหวได้

### [แก้] อัญญา

สาวน้อยที่ถูกพี่สาวส่งมาให้ต่อสู้กับนาวิก

### [แก้] พี่สาว

พี่สาวของนาวิกที่นาวิกกลัวถึงขั้นได้ยินชื่อก็กระอัก มี 3 คน ยังไม่ออกโรง

## [แก้] หนังสือการ์ตูนฉบับรวมเล่ม

ราคา: 35 บาท | ราคา: 35 บาท | ราคา: 35 บาท

| ตำนานป่วนก๊วนนางฟ้า เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ตำนานป่วนก๊วนนางฟ้า ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%95/%E0%B8%B3/%E0%B8%99/%E0%B8%95%E0%B8%B3%E0%B8%99%E0%B8%B2%E0%B8%99%E0%B8%9B%E0%B9%88%E0%B8%A7%E0%B8%99%E0%B8%81%E0%B9%8A%E0%B8%A7%E0%B8%99%E0%B8%99%E0%B8%B2%E0%B8%87%E0%B8%9F%E0%B9%89%E0%B8%B2.html".

หมวดหมู่: การ์ตูนไทย | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา